text: Der bliver mangel på juletræer
  24 april 2011 kl. 12.57
  Europas største juletræs-eksportør siger, at der bliver mangel på træer til jul.
  Selvom der i dag er præcis otte måneder til juleaften, så siger Europas største juletræs-eksportør Green Team Group i Sønder Omme allerede nu, at der kommer til at mangle juletræer til december. 
  Det meddeler P4 Trekanten. 
  Til gengæld kan eksportøren samtidig slå fast, at det primært er de andre europæiske lande, der kommer til at mangle juletræer.
  Green Team Group anbefaler dog, at man i Danmark køber træet en smule tidligere end normalt.
  